stanford-oval/wikipedia huggingface dataset:
Yrkestrafikkforbundet

| Yrkestrafikkforbundet |
| --- | --- |

Perustettu:  1955
Tyyppi:  ammattiliitto
Päämaja:  Lakkegata 19–23 Oslo
Toiminta-alue:  Norja
Jäsenet:  n. 13 000
Kattojärjestö:  Yrkesorganisasjonenes Sentralforbund
Jäsenlehti:  Yrkestrafikk
Infobox OKNimi-testi OK: 
Yrkestrafikkforbundet (lyh. YTF; vuosina 1955–1996 Norsk Rutebilarbeiderforbund) on norjalainen ammattiliitto, johon kuuluu muun muassa ammattiliikenteessä ja varastoalalla työskenteleviä. Liitto perustettiin vuonna 1955 ja sillä on noin 13 000 jäsentä.
Aiheesta muualla

Liiton verkkosivut (norjaksi)
Zarubino

Zarubino (ven. Зару́бино) on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee Okulovkan ja Neboltšin välisen rautatien varrella 10 kilometriä Ljubytinosta kaakkoon. Kylän ohi kulkee myös Ljubytinon ja Borovitšin välinen maantie. Kylässä on 1400 asukasta (vuonna 2011).
Neuvostoaikana Zarubino oli kaupunkimainen taajama, jossa toimi Borovitšin tulenkestävien materiaalien kombinaatille savea tuottanut kaivos. Toiseksi suurin yritys oli Kirovin tehtaan konepaja. Kaivos suljettiin kannattamattomana vuonna 1991 ja konepaja lopetti toimintansa 2000-luvun vaihteessa. Vuonna 2004 paikkakunnan status alennettiin kyläksi.
Zarubino koostuu puutarhapalstojen ympäröimistä omakotitaloista ja matalista asuintaloista. Kylästä on linja-autoyhteys Ljubytinoon. Rautatiellä on henkilöliikennettä kahdesti viikossa. Palveluihin kuuluu lastentarha, keskikoulu, kulttuuritalo, kirjasto ja lastenkoti. Zarubinossa toimii myös Ljubytinon piirisairaala.
Xtv.fi

xtv.fi on suomalainen elokuvien ja pelien verkkojulkaisu. Sivusto sisältää musiikki-, elokuva- ja pelialan uutisia ja arvosteluita. Verkkojulkaisun toiminta perustuu mainostulorahoitukseen. xtv.fi on turkulaisen X-Media Entertainment Finland Oy:n omistama. Sivuston päätoimittaja on Kristian Eloluoto. Sivuston mediakotin mukaan sivusto tavoittaa noin tuhat 16–40-vuotiasta nuorta aikuista joka päivä.
xtv.fi sisältää Blu-ray-arvosteluarkiston, joka sisältää elokuvia neljältä vuosikymmeneltä. Sivuston Blu-ray 3D -arvosteluissa on sini-puna 3D -laseille soveltuvia kuvia, jonka perusteella katsoja voi arvioida elokuvan syvyysvaikutuksia.  Vuonna 2012 X-Media teki sopimuksen ensi-ilta arvostelujen soittamisesta radio Auran aaltojen ja Radio Melodian kanavilla.
Historia

xtv.fi on perustettu 1.8.2008. Perustajana toimi xtv.fi:n nykyinen päätoimittaja Kristian Eloluoto. xtv.fi tunnettiin aikaisemmin nimellä X-TeeVee.net. X-TeeVee.net toimi alun perin netti-tv-kanavana, jonka sisältönä olivat ekstremeurheiluun liittyvät videot. Sittemmin kava alkoi lähettää myös viikoittaista elokuva- ja musiikkiaiheista uutisohjelma X-Newsiä, jota juonsi nykyisin YleX-radiokanavalla työskentelevä Ninni Suomalainen.
Vuonna 2009 pääasiallisena sisältönä olivat elokuva- ja musiikkiuutiset, videohaastattelut ja tiedotteet. Vielä vuonna 2010 X-TeeVee.net oli säännöllinen videojulkaisija ja juonnoista vastasi myös YleX:llä nykyisin työskentelevä Anne Lainto. Vuonna 2010 musiikkiaiheet alkoivat väistyä. Keväällä 2011 mukaan uutisointiin otettiin pelit. Vuonna 2013 5-vuotissynttäreiden kunniaksi uusi ulkoasu ja xtv.fi-nimi ja -domain otettiin käyttöön.
Aiheesta muualla

xtv.fi-verkkosivusto
X-Media Entertainment Finland Oy
Yu Liang

Yu Liang (s. 1. lokakuuta 1986) on kiinalainen pistooliampuja.
MM-kilpailuissa Zagrebissa 2006 Yu Liang saavutti kaksi joukkuemaailmanmestaruutta poikien sarjassa 10 m ilmapistoolissa ja 50 m pistoolissa. 10 m ilmapistoolin joukkuetulos 1726 sivusi poikien maailmanennätystä. Henkilökohtaisissa kilpailuissa Yu Liang oli 50 m pistoolilla 13. tuloksella 540 ja 10 m ilmapistoolilla 26. tuloksella 568.
Maailmanennätykset

| Mitalit> Maa:   Kiina.Poikien ammunta.MM-kilpailut  | Mitalit> Maa:   Kiina.Poikien ammunta.MM-kilpailut  | Mitalit> Maa:   Kiina.Poikien ammunta.MM-kilpailut  | Maa:   Kiina> Poikien ammunta. |
| --- | --- | --- | --- |
|  Kultaa | Zagreb 2006 | 10 m ilmapistooli, joukkue |  |
|  Kultaa | Zagreb 2006 | 50 m pistooli, joukkue |  |
|  Joukkuemaailmaennätyksen haltija (sivuava) |
| --- | --- |
Laji:: 10 m ilmapistooli
Sarja:: Pojat
Tulos:: 1726
Joukkue::  Kiina Pu, Mai, Yu
Päivämäärä:: 23.7.2006
Paikka:: Zagreb
Kilpailu:: MM
Äiti synnyinmaa (Kiova)

Äiti synnyinmaa vuonna 2013.
Äiti synnyinmaa (ukr. Батьківщина-Мати, Batkivštšyna-Maty), on suurikokoinen muistomerkki Ukrainan Kiovassa. Vuonna 1981 valmistunut, miekkaa kohottavaa naishahmoa esittävä patsas on jalustoineen 102 metriä korkea ja painaa noin 500 tonnia. Miekka on 16 metriä pitkä ja painaa 9 tonnia. Materiaalina on ruostumaton teräs ja patsas on osa toisen maailmansodan museota. Patsaan vieressä olevassa marmorilaatassa on Neuvostoliiton sankareiden nimet. Laatassa on 11 600 sotilaan ja yli 200 työläisen nimi. Patsaan suunnittelivat Jevgeni Vutšetitš (oli myös Volgogradin Äiti synnyinmaa -monumentin suunnittelijana) ja Vasili Borodai.
Patsaan kilvessä oli Neuvostoliiton vaakuna elokuuhun 2023 asti, jolloin se korvattiin Ukrainan vaakunalla. Samalla on ehdotettu muistomerkin nimen muuttamista Äiti Ukrainaksi (ukr. Україна-Мати, Ukrajina-Maty); virallisesti nimeä ei kuitenkaan ole vielä muutettu.
Aiheesta muualla

Kuvia tai muita tiedostoja aiheesta Äiti synnyinmaa (Kiova) Wikimedia Commonsissa
Yhdeksänhäntäinen kissa

Nahkainen yhdeksänhäntäinen kissa.
Yhdeksänhäntäinen kissa, myös kattiruoska oli Ison-Britannian laivaston noin vuosien 1500–1800 aikana käyttämä hamppuköydestä valmistettu rangaistusväline, jota käytettiin yleisimmin merimiesten rankaisemiseen ruoskimalla.
Ruoska valmistettiin purkamalla hamppuköysi, joka oli punottu yhdeksästä ohuemmasta narusta. Tässä muodossa ruoskan isku ei aiheuttanut vakavia vammoja, joten sitä käytettiin enimmäkseen lieviin rangaistuksiin. Kovemmissa tapauksissa piiskan naruihin sidottiin lyijypainot, jolloin useampi piiskan isku aiheutti jopa kuoleman. Ruoskiminen tapahtui koko miehistön nähden, jolloin saavutettiin suurin mahdollinen pelotevaikutus.
Zarra’s Law

| Zarra’s Law |
| --- | --- |
 Elokuvan juliste.
Ohjaaja:  Juha Wuolijoki
Käsikirjoittaja:  Joseph Scarpinito Charles Kipps
Tuottaja:  Joseph Scarpinito Juha Wuolijoki Melissa Miller Costanzo Jukka Kujala
Säveltäjä:  Leri Leskinen
Kuvaaja:  Mika Orasmaa
Leikkaaja:  Harri Ylönen
Erikoistehosteet:  Andrew Flowers James Hunting Bohdan Bushell
Pääosat:  Tony Sirico Brendan Fehr Erin Cummings Renée Taylor Burt Young
Valmistustiedot
Valmistusmaa:  USA Suomi
Tuotantoyhtiö:  Scarpe Diem Productions Snapper Films
Ensi-ilta:  11. kesäkuuta, 2014 (Sodankylän elokuvajuhlat)
Kesto:  80 minuuttia
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Zarra’s Law on Juha Wuolijoen ohjaama yhdysvaltalais-suomalainen rikosdraamaelokuva vuodelta 2014. Elokuvassa eläkkeelle jäänyt poliisi Tony ryhtyy selvittämään veljensä murhaa.
Äiti ja liian monta isää

| Äiti ja liian monta isää> Mon père, ma mère, mes frères et mes sœurs… |
| --- | --- |

Ohjaaja:  Charlotte de Turckheim
Käsikirjoittaja:   Charlotte de Turckheim  Philip Giangreco 
Tuottaja:   Pascal Judelewicz  Anne-Dominique Toussaint 
Säveltäjä:  Cyril de Turckheim
Kuvaaja:  Javier G. Salmones
Leikkaaja:  Jennifer Augé
Pääosat:   Victoria Abril  Charlotte de Turckheim  Alain Bashung  Philip Giangreco  Marc Andréoni  Pierre-Jean Chérit  Rudi Rosenberg  Élodie Bollée 
Valmistustiedot
Valmistusmaa:  Ranska, Espanja
Ensi-ilta:  1999
Kesto:  96 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Äiti ja liian monta isää (Mon père, ma mère, mes frères et mes sœurs…) on vuonna 1999 ensi-iltansa saanut Charlotte de Turckheimin ohjaama ranskalais-espanjalainen komediaelokuva.
Juoni

Nuorella yksinhuoltajaäidillä Annella on kaksi poikaa ja yksi tytär joilla kaikilla on eri isä. Kellään isistä ei lisäksi ole aavistustakaan että heillä on lapsi Annen kanssa. Annen äiti keksii juonen, jolla saa kaikki osapuolet matkustamaan yhtä aikaa  lomalle Meksikoon, jotta lapset saisivat tavata kukin oman isänsä.
The Coffinshakers

The Coffinshakers on ruotsalainen kauhuhenkistä countrymusiikkia esittävä, nykyisin viisihenkinen yhtye. Yhtye on perustettu vuonna 1995 alun perin laulaja-kitaristi Rob Coffinshakerin projektina.
Jäsenet

Rob Coffinshaker – kitara ja laulu
Andy Bones – rummut
Joe Undertaker – basso
Dr Fang – kitara
Rebecca – taustalaulu
Diskografia > Studioalbumit

We Are the Undead (1999/2000,  Primitive Art Records)
The Coffinshakers (2007,  Cobra Records)
Graves, Release Your Dead (2023)
Diskografia > Mini-LP:t

Dark Wings Over Finland (2001/2002,  Solardisk; uudelleenjulkaistu 2007/2011, Psychedelica Records)
Diskografia > 7":t

Dracula Has Risen from the Grave (1996/2003,  EP, Primitive Art Records)
Black Sunday (1998,  Primitive Art Records)
Halloween (2000,  Re-Animator Records)
Until the End (2001,  Primitive Art Records)
Pale Man in Black (2001,  Primitive Art Records)
Return of the Vampire (2003,  EP, Incognito/Sure Shot Records)
Diskografia > Kasetit

Bad Moon Over Transylvania (1995,  demo, omakustanne)
Đông Nam Bộ

Đông Nam Bộ Vietnamin kartalla
Đông Nam Bộ (Kaakkoisalue) on yksi Vietnamin kahdeksasta epävirallisesta suuralueesta. Alue muodostuu  seitsemästä maakunnasta (tinh)   Bà Rịa-Vũng Tàu,  Bình Dương,  Bình Phước, Bình Thuận, Đồng Nai,  Ninh Thuận, Tây Ninh ja niiden lisäksi siihen kuuluu maakuntiin rinnastettava  Hồ Chí Minhin kaupunki (entinen Saigon)  Huhtikuussa 2009 alueella oli yhteensä 16 miljoonaa asukasta.
Cao Dai-uskonnon keskeisen paikan portti Tay Ninhissä
Đông Nam Bộhon kuuluvat eteläisen alangon osat Mekongin suiston pohjoispuolella.
Suurimmista kaupungeista Biên Hòa on kasvanut kiinni Hồ Chí Minhin kaupunkiin.  Vũng Tàu  on tärkeä öljynjalostuskeskus. Tây Ninhissä syntyi synkretistinen uskonnollinen liike Cao Đài. Toinen alueen tunnettu paikka on Củ Chi -tunnelit joissa vietnamilaiset piileksivät Vietnamin sodan aikana.
Alueella on neljä kansallispuistoa. Cát Tiênin kansallispuisto on Vietnamin laajin suojeltu alankoalueiden sademetsä ja siellä elää vielä sarvikuonoja. Côn Đảon kansallispuistossa rannikolla suojellaan merikilpikonnia, merilehmiä ja koralliriuttoja. Lò Gò Xa Mátin kansallispuistossa on monenlaisia apinoita. Bù Gia Mậpin kansallispuistossa elää monia uhanalaisia eläimiä, mahdollisesti myös tiikereitä.
Yu Darvish

| Yu Darvish> ダルビッシュ 有 |
| --- | --- |
 Yu Darvish maaliskuussa 2012.
Henkilötiedot
Syntynyt: 16. elokuuta 1986 (ikä 38) Osaka, Japani
Uran tiedot
Laji:  Baseball
Seura:  San Diego Padres
Aiheesta muualla
darvish-yu.jp
Yu Darvish (jap. ダルビッシュ 有, Darubisshu Yū, s. 16. elokuuta 1986) on japanilainen baseballpelaaja, joka toimii tällä hetkellä San Diego Padresin aloitussyöttäjänä Major League Baseballissa. Japanissa Darvish pelasi Hokkaido Nippon-Ham Fightersissa vuosina 2005–2011. Hän edusti Japania Pekingin kesäolympialaisissa 2008 sekä 2009 World Baseball Classic -turnauksessa. Useat tahot pitävät Darvishta Japanin parhaana syöttäjänä.
Darvish pelasi ensimmäisen ottelunsa Major Leaguessa 9. huhtikuuta 2012 Seattle Marinersia vastaan. Hän pelasi yhteensä 5 2/3 erää, sallien kahdeksan osumaa, viisi juoksua ja neljä vapaataivalta. Hän poltti yhteensä viisi pelaajaa kotipesälle. Kun Alexi Ogando vaihdettiin syöttäjäksi kuudennessa erässä, yleisö nousi seisoen taputtamaan Darvishille. Texas Ranger voitti ottelun lopulta 11-5. Darvish valittiin huhtikuussa kuukauden tulokkaaksi voitettuaan neljä ensimmäistä otteluaan häviämättä yhtään. Hän myös oli tuolloin  American Leaguen kuudenneksi paras syöttäjä ERA -syöttötilastoissa tuloksella 2.18 sekä viidenneksi eniten polttanut syöttäjä 33 poltolla. 5. toukokuuta Darvish hävisi ensimmäisen ottelunsa Cleveland Indiansia vastaan tuloksella 4–2.
Heinäkuussa 2012 Darvish valittiin yleisöäänestyksessä Major Leaguen All-Star -otteluun. Hän ei kuitenkaan päässyt syöttämään ottelussa, joka päättyi 8–0 American Leaguen tappioksi. Darvish valittiin otteluun jälleen vuonna 2013, mutta joutui jättäytymään siitä pois selkävaivojen takia. Vuonna 2014 Darvish pääsi ensimmäisen kerran syöttämään All-Star ottelussa ja poltti kaikki kolme kohtaamaansa lyöjää.
Aiheesta muualla

Yu Darvishin tiedot MLB:n sivuilla
Kuvia tai muita tiedostoja aiheesta Yu Darvish Wikimedia Commonsissa
Đông Bắc

Đông Bắc Vietnamin kartalla
Đông Bắc (Koillisalue) on yksi Vietnamin kahdeksasta epävirallisesta suuralueesta. Huhtikuussa 2009 alueella oli 9,4 miljoonaa asukasta. Se muodostuu yhdestätoista maakunnasta:
Bắc Giang
Bắc Kạn
Cao Bằng
Hà Giang
Lạng Sơn
Lào Cai
Phú Thọ
Quảng Ninh
Thái Nguyên
Tuyên Quang
Yên Bái
Alue on  vuoristoseutua Kiinan  rajalla, pääkaupunki Hanoin koillispuolella.  Vietnamin korkein vuori Phan Xi Păng sijaitsee tällä alueella Lào Cain maakunnassa.
Alueella on neljä kansallispuistoa: rannikolla on Bái Tử Longin kansallispuisto, jonka yhteydessä on  Unescon maailmanperintökohde Halongin lahti. Perhosistaan tunnettu Ba Bển kansallispuisto sijaitsee kalkkipitoisella järvialueella, Tam Đảon kansallispuisto ja Xuân Sơnin kansallispuisto vuoristometsissä.
Zelene (Ivano-Frankivskin alue)

| Zelene (Зеле́не) |
| --- | --- |
 Zelenen kylää.
 Zelene
 Koordinaatit: 48.0303°N, 24.4522°E 
Valtio:   Ukraina
Alue:  Ivano-Frankivskin alue
Piiri:  Verh’ovynan piiri
Infobox OKVirheellinen NIMI-arvo: 
Zelene (ukr. Зеле́не) on kylä Länsi-Ukrainan Ivano-Frankivskin alueen eteläosissa. Se kuuluu Verh’ovynan piiriin ja on Zelenen maaseutumaisen hromadan keskus.
Vuoden 2001 väestönlaskun mukaan Zelenen väkiluku oli tuolloin 814. Asukkaista oli ukrainankielisiä 99,88% ja venäjänkielisiä 0,12%.
Aiheesta muualla

Kuvia tai muita tiedostoja aiheesta Zelene (Ivano-Frankivskin alue) Wikimedia Commonsissa
Zelda Williams

| Zelda Williams |
| --- | --- |
 Williams vuonna 2011
Henkilötiedot
Syntynyt: 31. heinäkuuta 1989 (ikä 35)  New York City, New York
Näyttelijä
Aktiivisena:  1994–
Aiheesta muualla
IMDb 
Elonet
Zelda Rae Williams (s. 31. heinäkuuta 1989 New York City, New York) on yhdysvaltalainen näyttelijä ja imitaattori. Hän on näyttelijä Robin Williamsin tytär. Hän on neljäsosaksi amerikansuomalainen; hänen äitinsä Marsha Garces Williams on suomalaista ja filippiiniläistä syntyperää.
Filmografia

| Elokuvat> Vuosi | Elokuvat> Elokuva / televisiosarja | Elokuvat> Rooli | Elokuvat> Huomoitavaa |
| --- | --- | --- | --- |
| 1994 | In Search of Dr. Seuss | Tytär | Televisioelokuva |
| 1995 | Yhdeksän kuukautta | yksi balettitytöistä |  |
| 2004 | House of D | Melissa |  |
| 2008 | Were the World Mine | Wankie |  |
| 2009 | Don't Look Up | Matya |  |
| 2010 | See You on the Other Side | Zoey Meola | Lyhytelokuva |
| 2010 | Jezuz Loves Chaztity | Chaztity | Lyhytelokuva |
| 2010 | Detention | Sara |  |
| 2011 | Stupid Questions | Lucy | Lyhytelokuva |
| 2012 | A Beer Tale | Kelly |  |
| 2012 | Noobz | Rickie |  |
| 2012 | Checked Out | Marissa | 4 jaksoa |
| 2013 | Teen Wolf | Caitlin | 2 jaksoa |
| 2013 | Never | Nikki |  |
| 2014 | The Legend of Korra | Kuvira (äänirooli) | 11 jaksoa |
| 2015–17 | Teini-ikäiset mutanttininjakilpikonnat | Mona Lisa | 4 jaksoa |
| 2016 | Dead of Summer | Drew Reeves |  |
| 2016 | Girl In The Box | Janice Hooker | TV-elokuva |
| 2017 | Dark/Web | Cheshire |  |
| 2017 | Stitchers | Zelda | 1 jakso |
| 2017 | Criminal Minds - FBI-tutkijat | Melissa Miller | Jakso: "False Flag" |
| 2018 | Shrimp | Jess | Myös ohjaaja ja käsikirjoittaja |
| 2019 | Jane The Virgin | Leona | Jakso: "Chapter Eighty-Seven" |
Đắk Nông

Maakunta Vietnamin kartalla.
Dak Nông on maakunta Vietnamissa Tây Nguyênin alueella, Kambodžan vastaisella rajalla. Sen pääkaupunki on  Gia Nghĩa. Vuonna 2009 maakunnassa oli 489 442  asukasta. Sen pinta-ala on 6 516,9 km².
Dak Nong sijoittuu  ylängölle, 500 metriä merenpinnan yläpuolelle.  Sen suurimpia matkailunähtävyyksiä ovat vesiputoukset.
Worms: Crazy Golf

| Worms: Crazy Golf |
| --- | --- |

Kehittäjä:  Team17
Julkaisija:  Team17
Jakelija:  Steam, Humble Store, App Store, GOG.com, PlayStation Store ja Amazon Luna
Pelisarja:  Worms
Julkaistu:  19. lokakuuta 2011 (Windows) 25. lokakuuta 2011 (PlayStation 3)
Lajityyppi:  simulaatio (golf)
Pelimuoto:  yksinpeli, moninpeli
Ikäluokitus:  ESRB: E
Alusta:  Microsoft Windows, PlayStation 3
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Worms: Crazy Golf on Team17 -yhteisön kehittämä kaksiulotteinen golfsimulaatiopeli. Peli kuuluu Worms-pelisarjaan, jossa se on poikkeuksellinen, koska muut sarjan pelit ovat sotateemaisia. Worms: Crazy Golfissa on yksinpelikampanja sekä neljän pelaajan moninpeli. Peli on saatavilla Microsoft Windowsille ja PlayStation 3:lle. Pelistä on myös mobiiliversio, vaikka idea onkin siinä erilainen.
Aiheesta muualla

http://www.team17.com/?page_id=90%5Bvanhentunut+linkki%5D
Zhaotongin maanjäristys 1974

| Zhaotongin maanjäristys |
| --- | --- |
Päivämäärä:  10. toukokuuta 1974
Magnitudi:  Arvo Momenttimagnitudina (Mw)
Syvyys:  11
Maat, joihin vaikutukset ulottuivat:   Kiina
Henkilövahingot:  20 000 kuollutta
Zhaotongin maanjäristys oli 10. toukokuuta 1974 Kiinan Yunnanin maakunnassa sattunut maanjäristys, jonka episentrumi sijaitsi Zhaotongin prefektuurissa.
Järistys vaikutti noin 400000 neliökilometrin suuruiseen alueeseen.
Zelena

Zelena on kuvitteellinen hahmo televisiosarjassa Olipa kerran, jossa häntä esittää Rebecca Mader. Zelena oli alun perin mukana vain kolmannella kaudella, mutta hahmo palasi neljännen kauden lopussa.[lähde? ]
Zelena kuvaa lännen pahaa noitaa. Hän on Regina Millsin sisko ja Cora Milssin esikoinen, jonka Cora hylkäsi metsään koska halusi tulla kuninkaalliseksi. Zelena syntyi voimakkaana taikavoimilla ja Coran jätettyä hänet metsään, Zelena loi pyörremyrskyn joka vei hänet Ozziin. Siellä hänet löysi pariskunta, jotka ottivat hänet. Myöhemmin Zelenalle paljastui ettei hän ole heidän lapsensa ja hän lähti Ozin velhon luokse joka lähetti hänet Lumottuun metsään. Siellä hän tapasi Tittelintuuren, joka opetti hänen siskopuoltaan Reginaa. Hän oli Reginalle hyvin kateellinen ja muuttui vihreäksi. Tittelintuure ei suostunut opettamaan Zelenaa taiassa ja hän päätti palata Ozziin. Siellä hänestä tuli paha noita joka halusi palata ajassa tappamaan Lumikin äidin Prinsessa Evan. Tämä paljasti Coran petoksen ennen Zelenan syntymää, jonka vuoksi Cora luopui hänestä.
Zelenan isä oli Jonathan niminen puutarhuri, joka työskenteli Kuninkaan puutarhassa. Hän oli huijannut Coraa olevansa prinssi. Myöhemmin Zelena murhasi Tittelintuuren pojan ja yritti viedä Reginan sydämen, Tittelintuuren aivot, Prinssi Uljaan rohkeuden ja vastasyntyneen lapsen, kun yritti toteuttaa aikamatkaloitsunsa mutta epäonnistui. Tittelintuure yritti tappaa Zelenan mutta Regina esti tämän tikarilla. Tittelintuure antoi Bellelle valetikarin ja yritti tappaa Zelenan oikealla tikarilla tämän sellissä mutta Zelenan elämänvoima pakeni hänen ruumiistaan ennen ruumiin tuhoutumista ja aikaportaali aukesi. Zelena palasi menneisyyteen ja tappoi Robin Hoodin vaimon Marianin ja otti hänen kehonsa kostaakseen Reginalle. Storybrookessa Lumikuningatar jäädytti loitsulla Marianin. Kukaan ei silloin tiennyt että tämä oli todellisuudessa Zelena. Myöhemmin asia paljastui ja Zelena odotti Robinin lasta, joka nimettiin Robiniksi Hoodin kuoleman jälkeen. Zelena Rakasti Tuonelan Jumalaa Haadesta mutta joutui tappamaan tämän, koska yritti tappaa Reginan. Ennen tätä Tuonelassa Cora palautti Reginan ja Zelenan muistot heidän lapsuudesta jossa he tapasivat toisensa ensimmäistä kertaa ja olivat siskoksia. Cora oli vienyt tyttöjen muistot ja erottanut heidät. Sen jälkeen Cora pääsi Valoon. Sarjan viimeisellä Kaudella Zelena oli menossa naimisiin miehen kanssa, jonka oli tavannut ollessaan kirottuna ja hänen nimensä oli silloin Kelly.
Aiheesta muualla

Zelena Once Upon a Time Wikissä
Zhemgang

Zhemgang  Bhutanin kartalla.
Zhemgang on yksi Bhutanin 20 piirikunnasta (dzongkhag). Se  sijaitsee maan eteläosassa. Zhemgang on aiemmalta nimeltään Shemgang, ja aluetta on kutsuttu myös Khengiksi siellä puhuttavan khenpan murteen mukaan.
Valtaosa piirikunnasta, noin 86 prosenttia, on metsien peitossa. Sen asukkaiden tyypillisiä elinkeinoja ovat maanviljely ja karjanhoito. Zhemhangin dzong on perustettu vuonna 1163, ja sen nykyiset rakennukset ovat 1600-luvulta.
Zhemgangin piirikunnan pinta-ala on 2 065 neliökilometriä, ja pääkaupunki Zhemgang.  Piirikunnan asukasluku vuoden 2017 väestönlaskennan mukaan on 17 763.
Zheng

Zheng -nimisiä henkilöitä ovat tai ovat olleet:
Han Zheng (s. 1954), kiinalainen poliitikko
Wang Zheng (s. 1979), kiinalainen haulikkoampuja
Wang Zheng (s. 1987), kiinalainen moukarinheittäjä
Zheng Cao (1966–2013), kiinalais-yhdysvaltalainen oopperalaulaja, mezzosopraano
Zheng Dongmei (s. 1967), kiinalainen koripalloilija
Zheng Haixia (s. 1967), kiinalainen koripalloilija
Zheng He, Ma He (1371–1433), kiinalainen merenkulkija ja tutkimusmatkailija
Zheng Ji (1900–2010), kiinalainen ravitsemustieteilijä ja biokemisti
Zheng Jie (s. 1983), kiinalainen tennispelaaja
Zheng Junli (1911–1969), kiinalainen elokuvanäyttelijä ja -ohjaaja
Zheng Qinwen (s. 2002), kiinalainen tennispelaaja
Zheng Saisai (s. 1994), kiinalainen tennispelaaja
Zheng Shuyin (s. 1994), kiinalainen taekwondoin
Zheng Tianxiang (1914–2013), kiinalainen tuomari ja poliitikko
Zheng Xiaoyu (1944–2007), kiinalainen poliitikko
Zheng Xiulin (s. 1966), kiinalainen koripalloilija
Zheng Zhi (s. 1980), kiinalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zheng”, voi hakea sivunnimihaulla, laajalla sivunnimihaulla tai tekstihaulla.
Worms: Open Warfare

| Worms: Open Warfare |
| --- | --- |

Kehittäjä:  Team 17
Julkaisija:  THQ
Jakelija:  Nintendo eShop
Pelisarja:  Worms
Julkaistu:  24. maaliskuuta 2006
Lajityyppi:  strategia
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi  PEGI 7 
Alusta:  Sony PSP, Nintendo DS
Jakelumuoto:  UMD, Nintendo DS Game Card
Lisää peliartikkeleitaVideopelien teemasivulla
Infobox OK  : 
Worms: Open Warfare on jatkoa Worms-pelisarjalle ja se on perinteisesti kaksiulotteinen. Peli julkaistiin Sony PSP:lle ja Nintendo DS:lle 24. maaliskuuta 2006. Peliä pidätään alkuperäisen Wormsin uusioversiona, koska vain grafiikkaa on paranneltu, mutta uusia aseita ei ole. Sen sijaan aseita on ehkäpä vähiten verrattuna mihin tahansa muuhun Worms-peliin.
Aiheesta muualla

Team 17:n viralliset kotisivut
Viralliset kotisivut (Arkistoitu – Internet Archive)
-pelisarja
| 2D-versiot |
| --- | --- |
Ensimmäinen sukupolvi:   Worms  The Director's Cut 
Toinen sukupolvi:   Worms 2  Armageddon  World Party  Battle Pack 
Kolmas sukupolvi:   Open Warfare  Worms XBLA  Open Warfare 2  A Space Oddity 
3D-versiot
Ensimmäinen sukupolvi:   3D  Forts  Mayhem 
Muut pelit
Muut:   Worms Pinball  Worms Blast  Javapelit
Zarra-palkinto

Zarra-palkinto (esp. Trofeo Zarra) on Espanjan jalkapalloilussa parhaalle espanjalaiselle maalintekijälle myönnettävä palkinto, jota jakaa urheilulehti Marca. Palkinto on nimetty Athletic Bilbaossa pelanneen hyökkääjän Telmo Zarran mukaan.
David Villa ja Iago Aspas ovat voittaneet Zarra-palkinnon neljästi.